
(i) 

la kane ka jingiathuh kbana ba la thoh 
da u Henry Van Dyke (1852-1933) la iathuh 
khana nyngkong eh ha ka jingiaseng Khrist- 
mas ha ka New York Presbyterian Church 
ha u snem 1892. La pynkylla ia kane ka 
kot ba kumba 13 tylli ki jait ktien bad mynta 
la iohlad ban pynmih ruh ia ka ha ka ktien 
Khasi. 

Ym tang namar ba ka long kaba sngew- 
tynnad ne kaba iadei shaphang ka Kristmas 
hynrei kane ka khana ka ai ruh ia ka khu- 
bor jong ka jingieit ia la ki parabriew ba ki 
kam bad jingleh bad ka pyni ruh ia ka jing- 
kyrmen ba wat hapdeng ka jingshahiop, ka 
don ka jingjop, hapdeng ka jingdum ka don 
ka jingshai bad hapdeng ka lanot, ka don 
ka bneng. 

Ka Jingaisngewbha ka dei kaba la pynwan 
na ka khana kaba la jer kyrteng* The fourth 
wise man' bad la kyrmen ba ki symboh ksiar 
symboh rupa kiba lah ban jaw na kane ka 
khana, kin lam lynti ia baroh kito kiba pule, 
la ki long ha kano kano ka niam nc jingngeit 
ba kin iohi, kin bud bad kin leh ia kaba bba 
tam kaba ki lah ban leh bad ba kin tei ia 
ka duwan ka jingieit bad jingaiti lut ha ka 
jingngeit jong ki, ha ki jingmut jingpyrkhat, 
ki ktien bad ki kam, 

Khublei sbibuQ. 


(W. Kharlukhi) 
Nongpynmih, 



RAJINGAI SNGEWBHA 

Baroh ogi tip !a ka jingiathubkhana sha- 
phang ki laingut ki riewstad na ri mihngi bad 
kumno ki wan na ka. ri kaba jngai ban tyrwa ia ki 
jingai sngewbha jong ki ha ka sbyngoid ha Betle- 
hem. Hynrei phi la ju iohsngew mo ia ka jing- 
iathuh khana shaphang uwei pat u riewstad uba 
iobi ia uta u khlur ba phyrnai bad kumno ba 
u bud ia u hynrei um shym la poi ha ka {)or 
kaba biang. Ka jingiaid lynti jong une u pilgrim 
uba saw ka dei ka khana jong ka jingduh kaba 
khraw bad kumno lyngba kata ka jingduh u la 
ioh ia ka jingjop. Kane ka dei ka khana sha* 
phangu Artaban. 

Ha ki sn^i mynb^ u Kaisar Augustus u 
u long u kynrad halor shibun . ki syietn bad u 
Herod u syushar ha Jerusalem, la don ha ka 
shnong Ecbatana hapdeng ki lum Persia, uwei u 
Dong Median uba kyrteng u Artaban. Nalor ka 
tnum iing jong u lah ban iohi ia ka tor«karod ki 
Hynniew Kynroh kaba kerkut ia ka thiar buh 
spah ki syiem, ia ki lum ha kaba ka iing ki syiem 
Parthia ka tyngshain kum u sbympet ha ka 
pangsngiat. 

Sawdong ka iing u Artaban, ka don ka 
kper kaba itynnad ha kaba ia ki syntiew ki skud 
bad ki diengsoh hangta la bsa um da ki wah* 
duid kiba tuid na ki sharing jong u lum Orontes 
bad ha kaba ki laiphew sker ki sim ki doh ki 
rwai ki jiogrwai kiba sngewthiang byorei ha kata 
ka miet Nailar ba la sur da ka jingshai kaba 
phylla lah ban ban iohsngew tang iaka jingsa* 
wa jong ki um kiba phaloh. Na kliar ki dieng 
ka jingshai ka tbeh ha ki khilon kiba la ker 
pyrda jong ka kamra kaba haneng ha kaba 
u kynrad jong ka iing u ia syllok bad la ki lok. 

U long u briew uba jrong, uba ka rta jong 
u ka la kot sha ki 40 ki snem, u don ki kbmat 
kiba phyrnai kiba shongrieh ba ki kyndub *nieh- 
mat, ki rymmiang jong u ki skhem bad u don 
ka shyllangmat jo^ u riewpyrkhat bad ka shyn- 
tur jong u kblawait. U long u briew uba aap 
sngewlem hynrei u don ka mon kaba jwat, 

Ka jainkup jong u ka long kaba lieh ksboog, 
ka Jain tawah kaba kum ka tyndh Uem bad ka 

tupia lieh shyltuin ka shong halor u shniuh uba 
Song bad jrong. dei ka riam jong ki lyngdob 
Magi, kito kiba mane ia ka ding. 

**Rung!” U ong da ka sur kaba jem bad 
ba sngewthiang katba ki para lok jong u, uwei 
hadien uwei ki rung ha kamra. “Nga pdiang 
sngewbba ia pbi baroh bad ka iingjong nga 
ka pbuh da ka jingkmen ia ka jingwan jong 
phi bangne.” 

Ki don khyndai ngut ki rangbah ha kata 
ka kamra, kiba ia pher ha ka rta hynrei kiba 
ki khor ki khriam kiba ki phong ki ia syriem. 
Ki shandang kiba heh kiba ki deng ki pynpaw 
ba ki dei ki kynrem ki lyndan jong ka hima 
Parthia. bad ka jylli thapniang kaba da ka ksiar 
ha shadem jong ki ka dei ka dak ba ki long ki 
nongbud jong u Zoroaster. 

Ki shong sawdong ia kawei ka duwan rit 
kaba iong kaba don ha tduh jong ka kamra 
ha kaba ki thylliej ding ki meh. U Artaban 
u ieng ha syndah ka duwan, u bat ha kti ia 
u kynja thuia, u lur bha ia ka ding bad u 
synreit ia ka umphniang iwbih halor jong ka. 

Bad haba u sdang ban kynud ki sur 
ki paralok jong u ki ia kynud lang ia ki jing* 
rwai iaroh ia u Ahura Mazda, 

*Ngi mane ia u Mynsiem Bakhuid 
Uba stad bad Uba bha tam...’ 



Ka ding ka klang ryngkat bad ka jjngkynud 
jong ki bad ka shad kumba la pynlong ia ka 
da ki jingrwai baduh ba kan da pynshai ia ka 
ling baroh kawei. Ia ka madan la siang da 
ki syrdeng ba iong jngutn bad la raid da ki 
hara kiba lieh. Ki paia rong rupa ki ieng ha- 
jan ki kynroh ba jngutn; ka jingitynnad joog ki 
kbilon bad ki khalki ha ka kamra kaba ha- 
ncng la wah da ki jain ryndia ba sngur; ia ka sad 
la synreit da ki mawlynnai kiba phyrnai kiba 
]a suit da ki khlur rupa. Ha tduh mjhngi, 
hadien jong ka duwan, don artylii ki paja kiba 
saw jngum; bad ia ka jingkhang hapdengjung 
ki kaba ialam sha ka rynsan halor u tyndai 
jong kata ka iing la tap da ka pyrda rong 
soh kaba rben kaba la thain da shibun ki 
shankhung ksiar kiba speh artet na tbian sha 
irong. Ka kamra ka iong kurn ka miet sur- 
khlur kaba jar-jar, kaba dap da ki rong rupa 
bad kaba saw syngiang sha ka liang mihngi 
da ka jingkular ia lea phyrngab. Kumba ka iing 
ka ju dei ban long, ka pynpaw ia ka jinglong 
bad ka mynsiem u kynrad jong ka. 

Tang shu kut ka jingrwai, u tyrwa ia ki 
paralok ba kin shong bad u ong: **Phi la wan 
mynta ka miet ha ka j.ngkhot jong nga kum 
ki nongbud kiba ngeit ha u Zoroaster ban pyn- 
thymmai ia ka jingmane bad jing> 
ngeit jong npi ha U Blei jong ka jingkhuid 
kumba kane ka ding ka meh ha kane ka du- 
wan. Ngi mane ym ia ka ding hynrei ia u. 
Ka ding ka long ka dak ba la jied namar ka 

long kaba khuid tam na kiei kiei baroh kiba 
la thaw. Ka kren ha ngi ia uta uba long ka 
jingshai bad ka jSngshisha, kam dei kumta, ko 
kpa jong nga?” 

**Me ong ia kaba dei ko khun jong nga,** 
jubab u Abgarus badonburom. "Kiba la ioh 
ia ka jingshai kim ju mane blei thaw; ki weng 
noh ia ki jingkah jong ki dur ba kynsha bad 
ki ngeit hakaduwan jong ka jingshisha.* 

**Sngew ia nga kein, ko kpa bad ko phi 
ki lok,” ong u Artaban. *‘Ngi la ia wad lang 
ia ki thup barieh jong ka mariang, ngi la pule 
ia ki jor jingpynkhiah jong ki um, long ka 
ding bad jong ki jingthung. Ngi la pule ruh 
ia ki kot jingiathuhlypa ha kaba ia ka lawei 
la pynpaw maiun maian. 

Hynrei kaba khraw tani napdeng kine ka 
dei ka jingtip shaphang ki khlur. Ban bud ia 
ka tynrai jong ki kan long kumba law suhsat 
ia ki ksai jong ka jingphylla ki jingpynlong na 
duh kaba sdang haduh kaba kut. Hynrei hato 
ym dei ba ka jingtip jong ngi ia ki ka dang long 
ka bym pat dap biang? Hato ym shym la don shi- 
bun kiwei pat ki khlur shabar na ka jyili jingtip 
jong ngi-ki jingshai kiba ia tip tang da kito kiba 
shoug ha ki ri shathie kiba jngai, Kiba don ha- 
pdeog ki dieog musla jong ka Punt bad ki 
par ksiar ka Opfair? 

Ka don ka jingpasiaw hum-hum ham-ham 
ba kata ka long kaba dei. 

**K.i khlur," ong u Tigraioes. *‘ki long ki 
jingpyrkhat ia ka Bymjukut. Ki long ki bym 
lab ban niew. Ka jingstad long ki Magi ka 
long kaba khraw tarn na ki jingstad baroh ha 
pyrthei natnar ki tip ia la ka jong ka jing- 
duna Bad kata ka long ka buit barieh joog ka 
bor Ka pynlong ia ki briew ba kin peit ba- 
rabor sha ka step kaba thymmai. Hynrei raa 
ngihingi tip bakajingdum ka iaryngkat bad 
ka jingshai bad ba ia ka jingialeh hapdeng jong 
kine yn ytn lab ban pynkut.” 

“Kata kam pynhun ia nga/’jubab u Artaban, 
“namar lada ka jingap kan long kaba kblem 
kut bad ka bym lab ban urlong, kumta rub kam 
long kaba bha ban shu khmih lynti bad ap. 
Ka step kaba thymmai kan wan da shisha ba 
ka por ba la bub. Hato ki kot jingthoh jong 
ngi kim shym la iathuh ia kane, ba ki briew 
kin iohi ia ka jingtyngshain jong ka jingshai 
kaba khraw?” 

“Kata ka long kaba shisha,” Ong ka sur u 
Abgarus. “Baroh u nongbud ba shisha jong u 
Zoroaster u tip ia kane : Ha kata ka sngi; u 
Sosiosh u Nongjop un mih napdeng ki Nongia- 
thuhlypa. Sawdong jong u kan phalang ka jing- 
shai kaba khraw; un pynlong ia ka jingim, ka 
bymjukut ka bym thoh bria bad ka bym iap 
shuh bad kiba iap kin sa mih pat.” 

“Ko pa jong nga/* ong u Artaban da ka 
khmat kaba phuh. “Nga la ri ia kape ka jing* 

iathuh lypa bapoh ka dohnud jong nga. Ka 
niam khlem ka jingkyrmen ka long kum ka du- 
wan kaba khlem ka ding kaba im. Nga la pule ia 
kiwei pat ki kyntien kiba kren kham shai sbuh- 
sbuh ia kane. “U sei na ka jymphong shiiur 
ki song linen kiba don ia ki jingthoh ha ki. 
“Slenj bah, ha sbuwa ba ki kpa jong ngi kin 
wan sha Babylon, ki don ki riewstad ha 
Chaldea ha kaba ki Magi kiba nyngkong ki la 
ioh ia ki jingtip shaphang ki bneng. Bad 
napdeng jong ki u Balaam u long uwei na kiba 
khraw tam. *U khlur un mih na ka iing u Ja- 
kob bad u diengsynshar na u Israel.” 

*‘U Judah u long tang u mraw harud ki um 
ka Babylon, “kren bein-khoh u Tigraines,” bad 
ki khun u Jakob ki shah teh ha ki syicm jong 
ngi. Ki Israel ki saphriang kylleng ki 
lum kum ki langbrot ba la ah. Na kito kiba 
dang sah ba Judea bapoh ka jingsynshar ki Ro- 
man yn ym mih satia u khlur ne u diengsynshar.’ 

“Toi, ” jubab u Artaban. “U dei u Hebru 
Daniel, u nongbatai bakhraw jong ki jingphoh- 
sniew, u Belteshazar uba stad ia uba la burom 
bad ieit eh da u syiem ba khraw jong ngi. u 
Cyrus. U Nongiathublypa uba shisba bad u 
nongpule ia ki jingmut jong u Biei, u Daniel u 
u la pynpaw iaiade ha khmot ki briew jong ngi. 
Bad u thoh: *To tip namarkata bad to sngew 
thiih, ba naduh ka sngi ba mih ki kynt<en kiba 
one ban pynbha bad tei pat ia ka Jerusalem ha- 
dun ka jingwan jong u Messiah, u khun syiem, 

kanlong hynniew taiew. Nangta, hadien hyn- 
riew phew ar taiew yn sa tei pat ia ka.” 

“Hynrei ko khun,” ong u Abgarus. ‘*Kine 
ki dei ki jingkbein kiba maian. Mano ba lah 
ban batai ia ka jingmut ba shisha jong ki?” 

U Artaban u jubab. “iCi lai ngut ki lok 
jong nga napdeng ki Magi - U Caspar, u Mel- 
choir bad u Balthazar « bad ina nga, ngi la ia 
wad ha ki maw lyngkniap ka Chaldea bad ngi la 
khein ia ka por. iNgi la khmih thuh bha ia ki 
bneng bad ha ka pyrem jong kane ka snem, ngi 
la iohi art>lli na ki met bneng kiba kbraw tarn 
ba ki wan hajan ka dak jong ka Dohkha, kaba 
long ka iing jong ki Hebru. Ngi iohi ruh ia u 
khlur uba thymmai, uba tyngshain tang sbi miet 
bad u jah nob. 

“Mynta pat, kito ki artylli ki met bneng 
kiba khraw ki la iakynduh biang ha kane hi ka 
miet. Ki lai ngut ki lok jong nga ki la ap- 
kbmih na ka temple jong ki Hynniew Jylla, ha 
Borsippa kaba ha Babylonia, bad ma nga, nga 
ap nangne. Lada u khlur u mih biang, hadien 
shiphew sngi ngin sa ia mih lang ban ieit sha 
Jerusalem, ban iohi bad mane ia uta uba la 
kular, ia u ban kha u syiem ki Israel. 

**Nga ngeit ba ka dak Ran paw. Nga la 
pynkhreh na ka bynta ka jingleit. Nga la die ia 
ka iing bad ki jingdon jingem, bad nga la thied 
ia kine ki mawkordor>u kynja sbympet, u maw- 

hira bad u mawlynnai-ba ngan rah kum ka jing- 
nguh ia u syiem. Nga kbot ia phi ba phin ia 
leit lang bad nga ha kane ka jingiaid pilgrim 
khnang ba ngin iohi ia uta u khun^syiem.” 

Na ka jain shympiar ha ka syngkai jong u, u 
sei lai tylli ki mawkordor*uba jngum kum ka 
saia jong ka sahit ha ka por miet, uwei pat uba 
kham saw syngyiang palat ban ia ki kjat sogi bad 
uwei uba lieh synlar kum u ium*thah ha ka 
premmiet. 

Hynrei ki paralok jong u ki peit khangkhai 
da ki khmat kiba lyngngoh kum ki nongwei 
namar ka jingkyndit ia ki kyntien ba u kren bad 
ia ka jingtyrwa jong u ban leh ia ka kam ka bym 
lah long. 

Ha khatduh u Tigraines u ong*. “Artaban, 
kane ka long tang ka iingpbohsniew ka bym sule. 
Ka mih na ka jingpeit khlur than bad na kaba 
me ri ia ki jingpyrkhat kiba khraw. U syiem un 
ym mih na ka jaidbynriew ba la Iwet jong u 
Israel bad ka jingialeh hapdeng ka jingshai bad 
ka jingdum kan ym kut satia. Uta uba wad ia 
kane u dei tang u nongbeh ia ki syrngiew. 
Shong suk 1” 

Bad baroh uwei, hadien uwei ki kitbok kit- 
fwiang ia u bad ki ong ba kane ka kam kam 
long na ka bynta jong ki. Hynrei u Abgarus 
uba hymmen tam, u sab bangta hadien ba baroh 
ki ia ia mih bad u ong da ka sur kaba khia. 

*'Ko khun jong nga, ka lah ban long baka 
jingshai joog ka jingsbisha ka don ha kane ka 
dak kaba la paw ha ki bneng, hynrei lehse, ka 
lah ban long ruh tang ka syrngiew jong ka jing- 
duni kumba ong u Tigraines. Hynrei kan 
kaambba ban wad ia ka syrngiew jong kaei kaei 
kaba bha tarn ban ia kaba shu hun bad kiei kiei 
kiba sniew. tCito kiba kwah ban iohi ia kiei 
kiei kiba phylla, ki dei ban long kiba la kioi ban 
leit marwei. Hga la tymmen than na ka bynta 
kane ka jingiaid lynti hynrei ka dohnud jong nga 
kan long ryngkat bad kane ka jingiaid rilgrim 
mict la bad sngi. Khie leit ha kaba suk.** 

Kumta baroh ki mih na kata ka kamra ba 
jngum kaba la sur da ki rong rupa bad u 
Attaban u ieng hangta sa tang roarwei. Shi slem 
u peitseh ia ki thyiiiej ding kiba shad bad ogam 
jak ha ka duwan. Naagta» u rah ia ka jingker 
pyrda kaba khia bad u iaid lyngba ki risbot kiba 
saw sha u tnutn. 

Kajingkhriat kaba par lyngba ka khyndew 
ha shuwa ba kan khie na ka jmgiobtbiah miet, 
ka la sdang bad ki *erkbriat kiba wanrah khubor 
ia ka phyrngab kaba wan hiar na ki syngket sur- 
thah jong u ium Orontes ki beh. Ki sim kiba 
la jan kyndit khmat, ki par bad rwai bapdeng 
ki sla kiba dew bad ka jingsma jong ki soh 
grape kiba la ih> ka wan ha ka Iyer na ki 
‘persoh. 

Jngai bah ha ki pyntha ba sha mihogi, u 
paiam uba lieh u saphdang kum ki una ha ka 
pung. Hynrei. ha kaba U syniper kiba jngai 

jobg u lum Zagros ki pruid ia ka sahit sha sep- 
ogi, ka bneng ka khuid kdiar. U Jupiter bad u 
Saturn ki rajr lang kum ki thylliej ding ki ban 
iasoh lang kawei. 

Katba u Artaban u jngoh ia ki» ha khmih, i 
phylliah rong bneng ba jngum i la sdang ban kha 
na ka jingdum, i kylla ialade na kaba jngum sha 
ki rong saw ba iphieng, bad i kiew lyiigba ki 
kjat sngi ba long rong soh haduh ba in da phyr* 
nai lieh itynnad hangtei haneng. La i jngai bad 
rit hynrei i long iba janai bad i kbih khrip-khrip 
ha u mawsiang bneng ba khraw la kumba ki lai 
mawkordor jong une u Magi ki la iamir lang 
ban p^nkylla ia i sha kane ka dohnud jong ka 
jingshai kaba im. 

U Artaban u nguh ka khlieh. **Kane ka 
long ka dak,” u ong. **U syiem u la wan bad 
ngan leit ban ia shem bad u.* 

NA KI UM KA BABYLON 

Baroh shimiet, ka Vasda. ka kulai kaba stet 
tarn jong u Artaban, ka ap ryngkat bad ka jin 
bad u lakam ba la pyndait lypa ha ka. Ka 
khynrud ia ka khyndew da ka jingbym lah-shah 
bad ka kynther ia ka khlieh. Ha shuwa ba ki 
sim kin da kyndit pura bad rwai ia ki jingrwai 
step ba dap jingkmen, ha shuwa ba a lyput un 
kiew noh na ki pyntha, une uwei pat u riewstad 
ft la shong halor ka kulai bad u p)^kodom stet 
la ka shaphang sepngi lyngba ki lynti ba kynjang 
kiba kyllain na ki tdah u lum Orontes. 

Katno ki ia jan bad ia long lok hapdeng tt 
briew bad la ka kulai ha kane ka jingleit kaba 
jngai. K-i ia dih ha kijuh ki umpohliew kita mih 
harud lynti bad ki pynleit ia ka miet hapoh 
kijuh ki lur apphira. U kynrad u ia byota ia 
ka jingbara miet jong u bad ka paralok Jong u 
haba ka thngain, bad u sngew ia ki rymmiang 
kiba jem jong ka ba ki syrpud ia ki lynghoh.kti 
jong u haba ka klun ia i lyngkhot jingbam 
nangta. Ha ka phyrngab kaba bthuh, la kyrsiew 
ia u na ki jingiohthiah da ka jingpyrsad mynsiem 
ba syaid jong ka ha ka khmat jong u. bad u 
khmied kylliang 'ha ki pyllew jong ka para 
nongleit jingleit kaba ap bad kaba la kloi ia kaf 
ban leh ia ka kaipTam jong ka na ka bynta kata 
ka sngi. Nangta lyngba ki Iyer ste]:> ki ba kbriat 
ki kjat kiba stet ki kodom ia ki jingrwai jong 
ki ha ka lynti, kt da pyniahab tara bad ka jing- 
kyndehjong ki shijur ki klongsnam jong a 
kynrad bad jong ka kulai hi. 

U Artaban a dei da shisha ban tur sha^ 
phrang khnang ba un lah ban poi ha ha kynta 
kaba la iafcut bad kita kiwei pat ki Magi, namar 
ka lynti ka jngai haduh 130 parasang bad u lalt 
ban leit tang kumba 15 parasang ha ka $hi sngi« 
Hynrei u iaid. shaphrang khlem jingkhuslai, hd 
kajuh ka jingjngai kaba la mai%, wat la u la dei 
ban iaid lynti haduh yn da la miet bha bad u la 
dei pat ban hiih sbuwa ban kynrong ka pyrthei. 

Uksam lyngba ki sharing ba btbuh u luni 
Orontes uba la^trtdd da shibun ki nur um ha lid 

kbap mawsiang. Lyngba ki pyntha jong ka 
Niseans ha kaba ki kynbun kulai khlaw ba paw> 
nam kiba bam phlang, ki kyrogah la ki khlieh 
baba ki iohi ia ka Vasda bad ki phet bak da 
ka jingsawa shi bar tylli ki khnap bad ki sim 
kblaw kiba mih kynsaa na ki niur-niur ki ta> 
wiar ba ka jylli kaba heh da ka jingsawa ki 
thapniang bad ka jingpah sngew kyndit. 

U kdong lyngba ki dew ba seisoh jong ka 
Coocobar ha kaba u pum pum na madan u 
pyndap ia ka Iyer kum ki pui-pui ksiar bad u 
jan buhrieh ia ka Temple Astartt bad ki 400 
tylli ki paia jong ka. 

Ha Baghistan, hapdeng ki persyntiew ba la 
ai um da ki umpohliew na ki synrang, u khmied 
sha ki lum kiba pynieng la ki shyllang kiba khain 
baior ka lynti bad u iohi ia ka dur u Syiem 
Darius uba iuh roit ia ki nongsbun jong u bad ia 
ka jingniew khlieh ia ki thma ba u la jop la oh 
dur ha ki synrang jong ki syngket ba bymjukut. 

Nalor shibun ki lynti khim kiba khriat bad 
ba khrew kiba par suki sha shiliang ki lum shoh* 
lyer> shibun ki riat bah kiba dum ha kaba ki wah 
ki kyrhuh bad tuid ha kbmat jong sha shiliang 
ki dewlangmi kiba phuh rymmuin ryngkat bad la 
ki kyrdan mawsbun ba stem kmur kiba dap da 
ki jyrmi bad u soh u pai, lyngba ki law ’rting 
jong ka Carine bad ki khyrdop ba jngum jong 
Zagros kaba la kerkut da ki riat teb, na ki pyn- 
tha kba kiba iar ba kaba ‘ki jynhaw jong ka 

pyrem ki ju phriang ia ki jaiakup palam- ba 
sh>rkbei, u bud ia ka wah Gyndes hapoh ki 
syrngiew ba khynniuh long ki dieng kiba iwaia 
bad ki sohtyntoi, hr pdeng ki kjat lum bad ha ki 
them ha kaba ka lyoti ka beit thoin kum u 
khaam uba her ha ki shrah lyngkha bad ki 
pyntha dev^rkhiang, na ki urn bah ka Tigris 
bad ki shnat ba bun jong ka Euphrates - u 
Artaban u jam shaphrang haduh ba un da poi 
ha ka miet kaba shinhew, ha trai ki kynroh 
kiba la pra jong ka Babylon. 

U da kwah eh ban rung shapoh ka nongbah 
ban wad jingjah thait bad jingbam ialade bad ia 
ka Vasda. Hynrei ka shim por sa lai kynta 
ban poi sha ka temple jong ki Hynniew Jylla 
bad u del ban poi hangta shuwa ka synnia 
lada u kwah ban iakynduh ia ki lok kiba ap 
hangta. Kumta u lelt sukijai shaphrang. 


Ki *law dieng tlai ki long kum ka dewlyn- 
nong ba dum ba ka duriaw ba blad jong ki 
dewshrah bad haba ka Vasda ka poi hapoh ki 
syrngiew jong ki, ka iaid suki noh. 

Ka Maw lynnong ka kynjah jar-jar kum ka 
lum jyntep, ki sla kim shym riew bad ki sim 
kim shym rwai satia Da kaba suba ba don ka 
jiogma ne jingeb, ka Vasda ka iaid husiar jar 
bad ka dem ka khlieh sbapoh. Ha khatdub, ka 
pyrsad mynsiem phia da ka jingangnud bad ka 
jingtieng, ka ieng jriang khlem khih bad ki 

dohksah joog ka ki khynniuh baba ka iohi ia ka- 
ei’re kaba dum ha syrngiewjong u tlai uba 
khatdub. 

U Artaban u hiar sha tbian. Ha ka jing* 
shai khlur ba byrngut, u iohi ia u briew uba 
tbiah lyngktar ha lynti. U long uwei na ki phet- 
wir Hebru kiba shong shajan kita ki tbain. 
Ha ka sniebdoh jong u kaba tyrkhong bad stem 
kum ka kot dulir, ki paw ki dak ka khieshoh 
rib kaba shyrkhei kaba ju sar ia kita ki niur-^ 
niur ha ka por synrai. Ka jingdait thabjong 
ka jingiap ka snob ha ki kti jong u bad baba 
u Artaban uba rah ia ka kti jong uta u briew, 
u pyllait noh, ka hap biang kum ka bym don 
Jingim shuh,^ U Artaban u phai nob da ka 
jingpyrkbat sngewsynei bad u mut ban aiti 
nob ia kata ka met sha ka rukom kaba ki 
Magi ki khein ba ka long kaba bit eh • kata^ 
ban ai ia ka sha ki ri shyiap, ha kaba ki kbeit 
bad ki pukni ki ju her ha ki thapniang ki ba 
iong bad ki mrad ki ju wan ban bam bad ban 
ieh tang ia ka shruh kaba lieh ba u shyiap. 
Hynrei u tang sbu phai, ka jingud kaba tlo*t 
ka mih na ki rymmiang shyntur jong uta u 
briew bad ki shympriah kti kiba raikhoh ki 
klum thiait ia ki saia jainkup jong une u Magi. 

Ka dohniid u Artaban ka tied bad ka kyn- 
deb da jingsngewtbut ia kane ka jingkyrpad. 
Ka don hok aiu kane ka lyngkhot jingim ban 
dawa na u ia ka jingshakri? Lada u pyntud 
wat tang shikynta rub, u lab ban ym-poi -ha 

Borsippa ha. ka ia ba la buh bad ki paralok klo 
sa mih khlesi ma u. 

Hato un phai na kaba bud ia u khlur, un 
duh noh ia ka bainong kaba khraw long ka 
jingngeit ba kynja blei jong u, ban ai shi khori 
ka urn ia une u Hebru uba la jan iap.? 

‘*Ah Blei jong ka jingshai bad jingkhuid*' 
u duwai, “ialam ia nga ha ka lynti kaba khuid, 
ka lynti jong ka jingshemphang kaba tadg ma- 
me, me tip.” 

Nangta, u phai biang sha uta u briew u* 
ba pang. U rah ia u ha trai u dieng tlai, 
u law ia ka jainspong bad plied ia ka sopti 
ha ka shadem ba swai jong u. U wanrah 
um na kawei ka nur kaba hajan hangta ban 
kynthah ia ka shyllangmat bad rymmiang jong 
uta uba shitom U khleh shi symboh ka dawai 
kaba u ju buh ha ka jain shympiar • namar 
ki Magi ki long ym tang ki nongpeit khlur 
hynrei ruh ki nongai dawai kiba tbit • bad 
theh ia kata ka dawai ha ki rymmiang ba 
blad rong jong u nongpang. 

Bun bun kynta u sumar ibad ha kaba 
khatdub, uta u briew uba la: sdang ban ioh 
bor, u shong bad u peit sawdong jong u. 

Me dei uei* U kylli. 

“ Nga dei u Artaban, u Magi bad ngan 
leit sha Jeiusalem ban wad ia uta ia u ba^ 

^ kha u Syiein uba khraw bad u nongpynitu 
jong ki briewbaroh Ngam lah shuh ban pyn- 
tud. Hynrei to khmib, kine ki long ki kpu bad 
ka wain kaba nga don baroh bad kine kbyndiat 
ki dawai kynbat. Ynda me la kham ioh bor, me 
lah ban shem ia ka jakasbong ki Hebru ha ki 
ling ka Babylon.” 

U Jew u rah ia ki kti kiba khynniuh sha 
bneng, “To U Blei jong u Abrabanii, u Isaac 
bad u Jakob, iin kyrktiu kyrhai ia ka jingiaid 
lynti jong kiba sngewsynei Ngam don eiei ban 
siew kyliiang hynrei tang kane kawei : Ba ki 
nongiathuhlypa jong ngi ki oog ba ia u Mes« 
siah yn kha, ym ha Jerusalem hynrei ha Betle* 
hem, Judah. To U Trai un pynpoi suk ia me 
sha katakajaka/* 

Ka por ka la palat lypa ia ka shiteng synnfa. 
U Artaban u leit da ka jingkyrkieh bad 
ka Vasda kaba la iob bor na ka jingshongtbait 
ka la mareb kum ka khiat. 

Hynrei ki kjat sngi ba nyngkong jong ka 
step, ki la kha ia ki syrngiew ha ka pyrtbci baba 
ka Vasda ka poi ha ka bynta ba khatduh jong 
kata ka jingleit bad ki khmat u Artaban kj jogob 
ja ka jingtei u Nimrod bad ka Temble ki Hyn-> 
niew Jylla hynrei um shym ioh dak satia ia ki 
lok jong u. 

U pynber stet ia ka kulai sawdong ki kyr- 
dan mawit ba la pra. Nangta u hiar na ka kulai 

bad u kicw ha kyrdan kaba kynjang tarn b&n 
kbmih sba ka bang sepngi. 

Ka jingjarjar jong ki niur-niur bah ka 
pbriang sbaduh kaba kut u mawsiang bueng. 
Ki thring ki leng hajan ki Ingen bad ki myr- 
siang ki par ha ki bhjap hynrei um shym iohi 
syrngiew ia ki rie^\stad» sha jngai lymne hajan 
hangta. 

Ha tduh kita ki kyrdan, u iohi shithup k^ 
Diawit bad bapoh jong ki ia kawei ka kot kaba 
tboh ia kine ki kymitn: “ Ngim long shuh ban 
pyntud. Ngin leit ban shem ia u Syiem. Bud 
ia ngi lyngba ka ri shyiap.” 

U Artaban u shong ha kbyndew bad ii tap 
ia ka khlieh da ka ka jingdukba mynsietn. 

“Kumno ngan klan ia ka ri shyiap,” u ong, 
“khletn jingbam bad ka kulai kaba ia thait? Nga 
dei ban leit phai sha Babylon, ngan die ia u 
shympet bad ngan thicd da ki ut bad ki mar 
kiba donkam na ka bynta ka jingleit.*’ 

“Tang U Blei uba isynei uba tip la ngan 
duh ban iohi ia ka kbmat u Syiem tang namar 
nga pyntud ban ^eh isynei.'* 

NA KA BYNTA U KHUNlUNG 

Lyngba ka jingjarjar ka por, lah ban Iohi 
bymgut byrnget ia une u Riewstad uba saw uba 
iatd jynigba ki at bad ki them jong ka ri shyiap. 

u da shong kynjwain halor ka ut bad u padai 
kum ka lieng kaba tyllun shaphrang ha ki jing- 
kbiedew ka duriaw. 


Ka kher jong ka jingiap ka phriang ia ki 
shangkhawiah ba runar sawdong jong ka. Ki dew- 
shrah kina pynmih soli hynrei tang ki bniap bad 
ki shiah bad ki lum ba rkhiang bad bym ai jing- 
kah tngen kiba ieng ha khmatjong u, ki shah 
pruid dak da ki nur jong ki ambah kiba naduh 
hyndai. Ki lum shyiap'ba shet shukor ki ieng 
thup kum ki jingtep hapoh u mawsiang bneng, 
Mynsngi, ka jingkhluid dang ka kshot ia ka 
jingshit jong ka ha ka haw-haw kaba khynniuh 
bad ym don ki jingthaw ki ban khih hangta lait 
noh tang ki ’nai-shyiap ba rit kiba par napoh ki 
bniap kiba tyrkhong lane ki niangbshiah kjba 
phet ha ki jingkah jong ki mawsiang. Mynmiet, 
ki myrsiang ki thap bad ki oah na jngai katba 
kajingkhriat tasam ka bud ia ka jingshit kaba 
mynsngi. Lyngba ka shit ka khrlat, u Magi u 
iaid shaphrang. 

Nangta, lyngba ki persoh persyntiew jong 
ka Damascus ba la ai um da ki wahduid jong ka 
Abana bad ka Pharphar bad ki pyntha ba sharing 
ba la seng da ki jinphuh, lah bah iohi rub ia ki 
riat sur-thah ba jrong jong u lum Hermon,ki law- 
bniap dieng Kedar, ka them long ka wah Jordan, 
ki um ba jngum jong ka Galilee bad sha jngai 
bah nangta ia ki ri lum jong ka Judah. Lyngba 
kine baroh, u Artaban u iaid- suki jai shaphrang. 

Nangta u poi ha Betlehem, da ka jingtbait 
bad ka jingkyrmen rub, u da rab ia u mawhira 
bad tnawlynnai ban tyrwa ha u syietn. “Naraar 
mynta, ha kaba khatduh,” u ong. “Ng-nn shem 
sbisha ia u wat la ka long tang marwei bad kbam 
hadien na ki lok jong nga.» 

Ki lynti jong ka shnong ki kynjah jar-jar. 
Na ka dwar ba rynghang jong kawei ka iing 
maw kaba rit, u Artaban u iohsngew ia ka sur 
jong kawei ka kynthci kaba kynud sur jai-jai. 

U rung hapoh bad u lap ia kawei ka long* 
kmie kaba'kynoi ia la u kbun Kata ka briew ka 
iathuh ia u shaphang ki nongwei na ka ri mibngt 
kiba la wan poi ha kata ka shnong lai sngt 
mynshuwa, kiba iathuh baja ialam ia ki hangta 
da u khlur sha ka jaka kaba u Joseph uba na 
Nazareth u shong basa bad la ka tnga, ka Mary 
bad u khunlung ba dang shu kba, U Jisu, bad 
kumno ba ki la mane syiem ia u bad ki la tyrwa 
ia ki jingai sngewbha da ka ksiar, ka mir bad ka 
jingiwbih. 

“Hynrei kita ki nongleit lynti ki la jah noh 
jar-jar kumto kumba ki wan ruh kynsan. Ngi 
la sogew' sheptieng ia kata ka jingphylla ka 
jingwan jong ki. Kata ka longiing na Nazareth 
ruh ka la phet ba kata hi ka raiet bad don ka 
jingpasiaw wur-wer ba ki leit sha jngai bah, sha 
Egypt. Naduh kata, ka don ka jingsngew ngiew 
ba kane ka shnong toroh kawei. Ki ong hana 
ki shipai Roman km sa wan na Jerusalem b^n 

khrong khajna kaba thymm^i na ngi bad ki 
rangbah baroh ki la phet rieh sha ki lum ryng* 
kat bad ki jingri' jingdub baroh ban lait na kata.* 


U khunlung ha ki ksangti jong ka, u peit ia 
u Artaban bad u rkhie, u da kner la ki kti sha 
u. Ka dobnud jong u ka sngew jan sha une u 
khunlung. “Hato balei kam long ba une u 
khunlung un del uta u kliun syiem jong ka 
jingkular ?” U ong halade katba u syrpud ia ki 
ngab u khunlung. *‘Ia ki syiem la ju kha ha ki 
iing kiba kham poh ban ia kane, uta uba phyr- 
nai tarn napdeng ki khlur u lah ban raih wat na 
ka iing trep. Hynrei em, U Blei um shym la 
mon ba ngan ioh ia u soh ka jingwad jong nga 
da kaba suk. Uta uba ng^ wad u la leit ha 
shuwa jong nga bad mynta nga dei ban bud ia u 
sha ri Egypt.'* 

Ka kmie ka pynthiah ia u khunlung ha ka 
shyngoid bad ka taiar jingbam ia uta u nongwei 
ba phylla uba la wan poi ha iing jong ka. Katba 
u Artaban u dang bam, u khunlung u iohthiah 
suk lyngngai bad u ud sngewthiang ha la ki 
jingphohsniew. 

Hynrei kynsan kynsan, ka wan ka jingkhyn- 
win thlim ha ki surok shnong, ka jingiam jing> 
lynniar jong ki kynthei, ka jingsawa jong ki tiar 
iapom bad ki bikur bad ka jingpyrta ba sngew 
kordit. **Ki shipai ! Ki shipai u Herod ki la 
wan ban pyniap ia ki khun jong.ngi.*’ 

Kata ka longkraie ka lieh bier ka kbmat da 
ka jingtieng bad ka jieh khop khlem khih ba ka 
kyndong ba dum eh jong ka kamra bad ka tap 
ia la |i khun da ka jainkup io!] ba u kyadit bad 
iam., Hynrei u Artaban u leit Jjati ieng ha ka 
jingkhang, ki tyrpeng jong u ki iar na shiliang 
sba shiliang ka shawkad. 


Haba ki iohi ia une u nongwei ha ki riam 
kiba kynjwain jong u, ki shipai kiba khah snam 
ki kti bad kiba rah da ki waitlam kiba jaw snam 
ki sa'ngeh noh da ka jingartatien. U Rangbah 
Shispah u tur ban kyndat ia u A rtaban sbarud 
hynrei u Artaban u peit da ka khmat kaba jaijai 
kumto kumba u ju peit khlur Sbipbang u jngoh 
jarjar u Rangbah Shispah bad u krcn da ka 
sur kaba jem. “Nga don marwei ha kane ka 
iing bad nga ap ban ai ia une u mawkordor ia u 
Rao|bah Shispah uba stad, u ban ieh ia nga ha 
ka jingsuk.” 

U pyni ia u mawhira uba shat phyrnai ha 
ki lynghoh kti jong u kum ki syoiboh snam kiba 
heh: U Rangbah Shispah u lyngngoh ia ka 
jingitynnad uta u mawkordor. Ki briew-khmat 
jong u ki heh kynsan da ka jingkwah brai bad u 
kner la ka kti bad shim ia u mawlynnai. 

‘‘laid shaphrang,” u pyrta ia ki briew jong 
u. “Ym don khunlung hangne.” 

Kumta, haba ka jingsawa bad jingkhynwin 
ki atiar ka jah noh arsut ka surok» u Artaban u 



22 


phai la l(a kbmat sha mihngi bad u duwai: **Ab 
Blei jong ka Jingshisha, map la ki pop jong oga. 
Nga la kren ia ka bym dei ban pyllait ia ka jing- 
im u khunlung bad artylli na ki jingai sngewbba 
jong nga kirn don shub. Nga la pynlut na ka 
hynta u briew ia kaei kaba nga dei ban ai ia U 
Blei. Hato, nga long mo uba bit dor ban iohi ia 
ka kbmat u Syiem?’' 

Hynrei kata ka kmie ka^a iam da ka jing- 
kmen ha ki syrngiew badien jong u, ka ong : “U 
Trai Un kyrkhu bad sumar kyndong ia me. U 
Trai Un tyngshain la ka kbmat haior jong me 
bad un isynei ia me U Trai un khmied la 
ka kbmat sha me bad un ai ha me ia ka jingsuk.” 

KA LYNTI KA JINGSNGEWSIH 

Sa shisien pat ka don ka jingjarjar ha ka 
kamrajong kijingphoh sniew bad nga sngcw 
thuh ba hapoh ki jingjyllievv jong ka jingkynjah 
ba maia, ki snem u AiUban ki her stet bha. Nga 
shu iohi liak hangne hangtai ia ka wah ka jingim 
jong u kaba tyngihain lyngba ki syrngiew kiba 
kahdum. 

Nga iohi ia u ba u iaid hapdeng u paid ba- 
bun jong ka Egypt, u da wad shane bad shatai ia 
ka dak jong kata ka longiing kaba na fietlebem- 
bad u lap syrwet hapdeng ki dieng jong ka 
Heliopolis bad ha tdah ki kynroh jong ki tor-ka- 
rod ki Roman bad ka Babylon ba thymmai ba* 
Tud ka wah Nile. Hynrei ki -long ki syrwet kiba 

dum bad ki bym shai bad buosien ki khuid nob 
kum ki dienjat ha ki shyiap um kiba thaba shi- 
por ha ki umjer step bad jab Jiang. 

Nga iohi bjang ia u ha tdah ki pyramid, ki 
jingteinam Jong ka burom bym ju neh bad ka 
jingkyrmen bym ju iap jong u briew. U jngoh 
ia ka khmat Jkaba beh jong u ^phinx, u dem bad 
u pyrskang ban vad ia ka jiugmut jong kato ka 
jingrkhie ka bym lah batai. Hato ka dei ka jing- 
kynkok ia baroh ki Jingpyrshang bad jingpyrsad 
mynsiem ka biria ba runar jong ka jingkyntip 
bym don jubab, hato ka dei ka iingwad ka bym 
don jing op?Ne kaba don ruh bad ka jingpynsLlur 
ia ka jingkular ba wat kiba shah jop kin ioh iaka 
jingjop, kiba matlah kin iohi pat, kiba iaid wir 
kill shem ia ka bneng? 

Nga iohi pat ia u ba ki iing ha Alexandria 
ba u ia syllok bad u nonghikai Rabbi jong ki 
Hebru. Une u riew donburom u dem ha ki dulir 
jong u bad u pule ia ki jingialhuhlypa kiba ia- 
thuh ia ki jingjynjar jong u r>ongpynim uba la 
kular-uba la niew bein bad isib da ki briew, u 
briew ka jingsngewsih. 

“Bad kynmaw ko khun jong nga,” ong U 
Rabbi bad u peit shlip ha ki khmat u Artaban. 
“la U syiem uba me wad yn ym lah ban shem 
ha ki iing syiem lymne ba ki spah bad burom 
pyrthei. Ka jjngsbai kaba ka pyrthei ka ap 
ka long ka jingsbai kaba thymmai, ka burom ka 
ban sa mih na ka jingiaishah bad na ka jingjyn- 

jar. Bad kata ka hima. kan long ka hima kaba 
thymmai, ka longsyiem kaba janai bad ka ban 
dap da ka jingieit kaba jop lut. Ngam tip 
kumno kane kan wan urlong bad da kumno ki 
syiem ba runar ka pyrthei km pdiang ia u Mes> 
siah. Hynrei ia kane nga tip. Ba kito kiba wad ia 
u kin khambha ban wad hapdeng kiba duk bad 
kiba poh, kiba shem lanot bad kiba shah ban 
bein.” 

Kumta nga iohi biang ia unc uwei pat u 
riewstad ba u leit lynti bad wad ba ki jaka ba 
shong phetwir ha kaba kata ka lobgiing na 
Betlehem ka lah lehse ban shong basa. U iaid 
lyngba ki ri ha kaba ka iapthem ka sar naphang 
bad kiba duk ki kyang jam na ka bynta u- kpu. 
U sah ha ki shnong kiba don ka iapkhlam bad 
ha kaba kiba pang ki im ha ka kordit sat. U Icit 
jogoh ia kiba shah ban bein ha ki iing. byndi 
kiba dum, ia ki iew die mraw ba bun paid bad 
ia ki nongkhawa ha ki lieng kiba heh. Ha kane 
ka {pyrthei kaba bun briew bad kaba shlei da ki 
jingjynjar, u shem ba wat lada yra don ia kiba 
un mane hynrei don bun kiba u lah ban iarap. U 
ai bam ia kiba thngan, u pynkhiah ia kiba pang 
bad u pyntngen ia ki mraw; bad ki snem Jong u 
ki her kum ka kor thain jain kaba thain ia ki 
dur bym lab ban iohi. 


La i kuroba u la klet ia ka jingwad jong 
u. Hynrei, shisieo nga la iohi liak ia u ba u 
ieng marwei ha ka pot; step ha khmat ka 
khyrdop jong ka ing byndi ki Roman. U 
shim na ka jaka buhrieh ha shadem jong u ia 

u mawlynnai, uba khatduh eh na ki jingai 
sngewbha kiba u rah. Katba u dang peit ia u 
mawlynnai, ka jingthaba ba jem jai-jai ki jing- 
shai kiba na ii shympet bad Mawhira kiba dap 
da ki rong jngum bad rong ’tiewkulab ki khih 
rip rip ha ki syrtap ba halor jong u. 1 kum- 
ba u niawlynnai u la kjit ia katto katne ki rong 
jong u shympet bad mawhira ki bym shym don 
shuh mynta. tCumta, ka jingthmu ba jyiliew 
bad barieh jong ka jingim badonburom ka 
wan rah halade ia ki jingkynmaw jong ki 
jingkmen bad jingsngewsih jong ki soem kiba 
]a leit noh ia kiba la pynkylla sha ki maia 
jong ki jor jinglong tynrai. U kham phyrnai 
bad dondor shuh shuh haba la bub ia u bajan 
ka jingsyaid jong ka sbadem kaba kyndeh. 

Kumta, ha kaba khatduh, katba nga dang 
pyrkhat ia une u mawlynnai bad ia ki jingmut 

^ u, nga iobsngew ia kaba kut jong ka 
la shaphang une uwei pat u riewstad. 

U MAWLYNNAI UBA KHRAW DOR 

Laiphew lai ki snem Artaban ki la iaid 
bad u shniuh jong u, uba mynshuwa u kham 
iong palat ban ia ki syngket u lum Zagros, 
mynta pat u la kylla lieh kum ka ior jong ka 
tlang. Ki khmat jong u kiba thaba kum ki 
thylliej ding ki long mynta tang kam ki mga^ 
ding hapdeng u *peiseh. La u thait, u tlot bad 
la u long uba kloi ban lap, u dang long hi uta 
u pilgrim uba wad £a U Syiem, bad mynta. 

ha ka sien kaba khatduh, u la poi biang ha 
Jerusalem. 

U la ju wan jngoh bunsien ia ka nongbah 
bakhuid mynshuwa bad u wad ha ki surok, ki 
ktem ba bun paid bad ki iing byndi hyarei 
um shem syrwet ia ka longing kaba la phet 
na Betlehem la slem^slem bah. Hynrei mynta 
imat, u dei ban pyrsbang sa shisien. 

Ki khun u Israel, kiba la krih sha ki ri 
kiba jngai ha kylleng ka pyrthei ki wan phai 
sha ka temple na ka bynta ka jingkhawai ka- 
ba khraw jong ka niam ka Jinglait. Ka nong. 
bah ka dap da ki nongwei ha kane ka sngi 
kaba don tang kawei ka jingkhih angnud. 
Ka suinbneng ka dap da ki . dak kiba jngut 
bad ka Iyer jong ka jinglebkroen ka sur lyngba 
u- paidbah. Ka jingriew ki khulom bad ka 
jingsawa ba jem jong ki kjat kiba iaid ha ki 
maw-saling ka tuid khlem sangeh ha ka lynti 
shnong kaba ialam sha ka khyrdop Damascus. 

Haba u iobi shikynhun ki Parthian-Jew kiba 
na ka ri jong u, u Artaban u kylli shano ba kin 
leit. 


**Sha ka jaka kaba la khot ka Golgotha, sha 
bar na ki kynroh ka shnong/* kl jubab. *‘Phim 
shym Ih iobsngew? Arngut ki runarkin shah 
sah nar phna bad ryngkat bad ki uwei u briew 
uba kyrten^ u Jisu uba na Nazareth uba la 
lehshibun ki kam pbylla hapdeng ki briew. Hyn- 
rei ki lyngdoh ba(| ki basan ki ong ba u oei 

ban iap namar u kam ialade ba u dei u khun U 
Blei bad u Pilat u la phah sah narphna ia u na* 
mar u ong ba u long u Syiem jong ki Jiw/' 

Katno sngewphylla kita ki kyntien ki rung ha 
ka dohnud b’ia thait jong u Artaban? ki la ialam 
ia u shi jingim lyngba ki ryngkew bad duriaw. 
Ha to ka lah mo ban tong ba u dei ujuh, uta ha 
kaba u khlur u mih paw ha ki bneng ha ka sngi 
kha jong u bad uba ia ka jingwan jong u, ki 
nongiathuhlypa ki la pynpaw? Ka dohnud u Ar- 
taban ka kyndeh da ka jingangnud kaba khraw. 

lynti jong U Blei ki pher na ki jingthmu 
jong u briew,” u kren halade marwei.” K.a lah 
ban long ba ha kaba kbatduh ngaii sbem ia u 
Syiem, wat la u don ha ka kti ki nongshun jong 
u bad ngan sa poi ha ka por kaba biang 
ban tyrwa ia u mawlynnai kum ka kuna ha sbu- 
wa ba un iap.” 

Kumta, katba une u tymmen u dang bud ia 
u paid ba bun sha ka kbyrdop jong ki iing'sen- 
teri, shikynhun ki shipai Mecedonia k i laid ha 
surok bad ki pa tom ia kawei ka k^iynnah kyn 
tbei kaba riam jot rakthai. Katba une u 
Magi u dang ieng hangta, ka kyntbei ka iohi 
ia ka tupia lieh bad ka jylli-thapniang ha shadem 
jong u, kumta ka pbet na kita kiba teh bein ia 
ka bad ka dem ha ki kJat jong u bad u kdup ia 
u na ki khohsiew. 

“Isynei ia nga !” Ka lynniar, “bad to pynim 
ia nga ha ka kyrteng U Blei ka Jingkbuid! U 
kpa jong nga u dei u nongkbaii na Partbia hyn- 
rei tt iap nob, bad la kern ia nga na ka bynta ki 

ram jong u ba ngan shah die noh kum ka mraw. 
To pyllait ia nga!»» 


U Artaban u kbynniuh. Ka dei kajuh ka 
jingialeh hapoh ka myosiem jong u hapdeng ka 
jingdawa ka jingngeit bad ka jingkhot ka jingieit. 
Ar wat, ia ki jingai sngewbha kiba la pvnkyn- 
tang sha ka niam la knieh bynthet na ka kti jong 
u sha ka ban shakri ia u parabrievv-ha ka ‘law 
diengtlai ha Babylon bad ha ka trep ha Betle- 
hem. Kane ka dei ka jingtynjuh kaba lai, ka 
lad kaba khatduh Hato kan dei ka kabu ksiar 
ne ka jingpynshoi kaba khatduh ? Um lah ban 
ong. Tang kawei kaba u la thikna : ban pyllait ia 
kane ka'thei shem pap kan long ka dak kaba shi- 
sha jong ka jingieit. Bad hato ym dei ka jingieit 
kaba long ka jingsbai jong ka mynsiem? 

U shim ia u mawlynnai na la kut shadem. 
Um pat ju phyrnai mynno mynno ruh kum 
mynta bad u dap da ka jingjaijai bad ka jingtyng 
shain kaba im. U buh ia u mawlynnai ha ki kti 
kata ka khvnnah mraw.“Une u dei ka kuna jong 
phi, uba khatduh na ka spah jong nga kaba nga 
tyngkai na ka bynta u Syiem.” 

Katba u dang kren ka jingdum kaba rbeo 
ka wan hiar bad ka jingkhynniuh ka mih ha 
ka kbyndew. Ka ramew ka sieb kum ka 
shadem jong uto uba pyrsad mynsiem da ka 
jingsngewsih kaba khraw. KV kynroh iing ki 
khib, ki maw ki twa sha surok bad u lyoh 

pum-putn u kie ha ka Iyer. Haba ki thap 
shoh'kylloQ, ki shipai ki phet noh bak da 
kajingtieng. Hynrei u Artaban bad kata ka 
kynthei ia kaba u la siew kuna, ki dem 
rieh ha trai ki kyoroh jong ka len ki nong- 
ap* pahara. 

Ia kaei pat un dang tieng bad kan myntoi 
aiu shuh ia u ba un im? U la duh noh ia ka 
jingkyrmen kaba kbatduh na ka bynta ban shem 
ia u Syiem. Ka jingwad ka la kut bad u la 
rem. Hynrei wat ha kata ka jingpyrkhat kaba u la 
kdup bad pdiang, ka don ka jingsuk. Kam dei ka 
jingaiti leh-nobei ha ki jingshahjop. U tip ba ba- 
roh ka long kaba bha namar u la leh ia kaba bha 
tarn kaba u lah ban leh na kawei ka sngi sha ka- 
wei pat. U la pyndonkam hok ia ka jingshai kaba 
la ai ha u. U la iai wad shuh shuh. Hynrei 
lada urn shym la shem ia ka, lada ka jingrem 
ka long ia u, khlem artatien, kata ka lone ka- 
ba bha tarn kaba lah ban jia long. Lada un 
im biang sa shisien ha kane ka pyrthei. un ym 
kwah ban long da kumwei pat. 

Sa sbiban ka jingkhynniuh ba jlan jong^ u 
jumai, bad u mawtyndai uba la shong synjor 
ha u tnum u hap bad u pakhuh phak na ka 
moi-moi u tymmen. U dem la ka khlieh phuh 
‘niuhlieh ha ki tyrpeng ka khynnah bad ka 
snam ka jaw na ki jingmong jong u. Katba 
ka dem ha u da ka jingtieng ba ioh u iap, ka 
ka jingsawa ka wan ha ka premmiet kum ki 
jingrwai kiba na jngai ha kaba ki sur ki shai 
hynrei ia ki kyntieu ym lah ban sngewthuh. 

Kf ryniiniang u tymmen ki khih kum kaba 
jubab bad ka iohsngew ia u ba u ong ha ka 
ktien Parthia: “Ym kumta ah Trai. Namar 
mynno ba nga la ju iohi ia me ba me thngan 
bad nga ai bam ia me, lymne ba me sliang bad 
ba nga ai jingdih? Bad mynno ba nga la ju 
iohi ia me ba me i>ang, lymne ha ka iing byn- 
di bad ba nga wan jngoh ia me? Laiphew bad 
lai ki snem nga la wad ia me, hynrei ngam 
ju la iohi ia ka khmat jong me.** 

U sangeh, bad kata ka sur ba thiang ka 
wan biang, maiun-maian bad na jngai bah hyn* 
rei mynta i kumba ka khynnah ruh ka angew- 
thuh ia ki kyntien. 

"Da shisha shisha nga ong ha me, ha kaba 
me la leh ia kata ba iwei iba rit eh na kine 
ki para jong nga, me la leh ia kata ha nga.’* 

Ka jingthaba ba jai-jai jong ka jingsngew 
phylla bad jingkmen ka phuh ha ka dur khmat 
ba thait jong u Artaban kum ki kjat sngi jong 
ka phyrngab. Kawei ka jingkynphia mynsiem 
kaba jlan da ka jinghun ka mih na ki rymmiang 
shyntur jong u. ' Ka jingleit ka la kut. la ki 
jingai sogewbba jong u la pdiang. Une uwei 
pat u riewstad u la shem ia u Syiem. 

